2013. augusztus 21-én az Aston Villa ellen Hazard éles szögből kapura tette, Guzan szerencsétlenül a felé rohanó csapattársára ütötte ki a labdát. Luno hasáról pedig védhetetlenül pattant be a labda a hálóba. A mérkőzést a Chelsea 2-1-re nyerte meg hazai pályán. Augusztus 30-án a Bayern München elleni UEFA-szuperkupában a mérkőzés 93. percében 1-1-es állásnál a bal oldalról támadt befele és a 16-ról lőtt kapura, Neuer keze mellett ment a hálóba a labda. A mérkőzést a németek nyerték meg tizenegyespárbajban és ezzel elhódítva a kupát. A Norwich City ellen megszerezte a szezonbeli első gólját a bajnokságban. A 85. percben Tettey vette le a labdát nem éppen szerencsésen Hazardnak, aki 14 méterről, keményen középre lőtt, Ruddy csak beleérni tudott. A mérkőzést 3-1-re nyerték a kékek.